CELEX: 62020TN0764
Language: mt
Date: 2020-12-23 00:00:00
Title: Kawża T-764/20: Rikors ippreżentat fit-23 ta’ Diċembru 2020 – Anhui Wanwei Updated High-Tech Material Industry u Inner Mongolia Mengwei Technology vs Il-Kummissjoni

22.2.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 62/39
            
         
      Rikors ippreżentat fit-23 ta’ Diċembru 2020 – Anhui Wanwei Updated High-Tech Material Industry u Inner Mongolia Mengwei Technology vs Il-Kummissjoni
      (Kawża T-764/20)
      (2021/C 62/50)
      Lingwa tal-kawża: l-Ingliż
      
         Partijiet
      
      
         Rikorrenti: Anhui Wanwei Updated High-Tech Material Industry Co. Ltd (Chaohu City, iċ-Ċina), Inner Mongolia Mengwei Technology Co. Ltd (Bai Town, iċ-Ċina) (rappreżentanti: J. Cornelis, F. Graafsma u E. Vermulst, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla r-Regolament ta’ Implimentazzjoni tal-Kummissjoni (UE) 2020/1336 tal-25 ta’ Settembru 2020 li jimponi dazji anti-dumping definittivi fuq l-importazzjonijiet ta’ ċerti alkoħols tal-polivinil li joriġinaw mir-Repubblika tal-Poplu taċ-Ċina (1);
               
            
                  —
               
               
                  tikkundanna lill-Kummissjoni Ewropea għall-ispejjeż.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw ħames motivi.
      
                  1.
               
               
                  L-ewwel motiv ibbażat fuq il-fatt li l-Artikolu 2(6)(a) tar-Regolament (EU) 2016/1036 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Unjoni Ewropea (iktar ’il quddiem ir-“Regolament bażiku”) jistabbilixxi approċċ u joħloq eċċezzjoni li ma hijiex indikata fil-Ftehim Antidumping tal-WTO, u għalhekk ma jistax jiġi applikat
               
            
                  2.
               
               
                  It-tieni motiv ibbażat fuq allegat ksur tal-Artikolu 2(6a)(a) tar-Regolament bażiku sa fejn il-konvenuta kkunsidrat li r-rendikonti finanzjarji Messikani ma kinux minnufih disponibbli, bil-ksur tad-dmir ta’ diliġenza tagħha meta naqset milli tikkunsidra data sinjifikattiva li kienet teskludi lit-Turkija bħala l-pajjiż rappreżentattiv xieraq u sa fejn ma għażlitx lill-Messiku bħala l-pajjiż rappreżentattiv l-iktar xieraq
               
            
                  3.
               
               
                  It-tielet motiv ibbażat fuq allegat ksur tal-Artikolu 2(10) tar-Regolament bażiku, minħabba t-twettiq ta’ aġġustament għal kummissjoni nominali u żball manifest ta’ evalwazzjoni meta sabet li Wanwei taġixxi bħala aġent li jaħdem fuq bażi ta’ kummissjoni, meta naqset milli tosserva r-rekwiżit ta’ paragun xieraq u bit-twettiq ta’ aġġustament ’il fuq tal-valur normali għall-VAT li ma tistax tiġi rkuprata.
               
            
                  4.
               
               
                  Ir-raba’ motiv ibbażat fuq allegat ksur tal-Artikoli 3(2) u 3(3) tar-Regolament bażiku u żball manifest ta’ evalwazzjoni fl-istabbiliment tat-twaqqigħ tal-prezzijiet u ksur konsegwenti tal-Artikolu 3(6) tar-Regolament bażiku minħabba n-nuqqas ta’ twettiq ta’ analiżi ssegmentata tat-twaqqigħ tal-prezzijiet, in-nuqqas ta’ twettiq tal-aġġustamenti neċessarji għad-differenzi fil-kwalità u minħabba n-nuqqas ta’ stabbiliment ta’ twaqqigħ tal-prezzijiet għall-prodott fl-intier tiegħu.
               
            
                  5.
               
               
                  Il-ħames motiv ibbażat fuq allegat ksur tad-drittijiet tad-difiża tar-rikorrenti bir-rifjut ta’ żvelar ta’ ċerta informazzjoni neċessarja sabiex ikunu jistgħu jagħmlu osservazzjonijiet fir-rigward tal-analiżi tat-twaqqigħ tal-prezzijiet.
               
            
         (1)  ĠU 2020, L 315, p. 1.